Hinnanguid veel vara anda  Koolielu uuris Tallinna Ülikooli Kasvatusteaduste Instituudi lektorilt Katrin Poom-Valickiselt (kes keskendus oma doktoritöös algajate õpetajate professionaalsele arengule), kas kutseaasta on osutunud efektiivseks. Toetudes jutuajamistele ja intervjuudele noorte  õpetajatega ning nende mentoritega, võin öelda küll, et kutseaasta on olnud edukas. Ka kutseaasta seire näitab algajate õpetajate rahulolu nii mentorite kui ka ülikoolis võimaldatava tugiprogrammiga. Sellist uuringut, mis mõõdaks kutseaasta efektiivsust, polegi tegelikult tehtud. Periood, mil algajatele õpetajatele tuge pakutud, on tagasivaate tegemiseks veel liiga lühike.